el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el el el el el el es en en el en el el el el el el el el el en el el el en el zh el zh el zh el en el en el en el en el en el en el en el en el en el zh el en el el el el el en el el el el el en el en
Αισιόδοξος για επανέναρξη του κυπριακού πρωταθλήματος δηλώνει σε συνέντευξή του στην ιστοσελίδα Goal.com.cy ο Μπερτράντ Λαγιέκ. Ο πρόεδρος της επιτροπής διαιτησίας βιώνει την πανδημία του κορωνοϊού στη Γαλλία και μάς περιγράφει το σκηνικό στην πατρίδα του.
Ο κ. Λαγιέκ τονίζει ότι η Κυβέρνηση στην Κύπρο πήρε νωρίς δραστικά μέτρα και αναλύει γιατί ευελπιστεί πως το κυπριακό πρωτάθλημα θα ολοκληρωθεί στον αγωνιστικό χώρο. Καταγράφει, επίσης,  τις τρεις παραμέτρους με βάση τις οποίες θέλει να κρατήσει σε εγρήγορση τους διαιτητές, ενώ υπογραμμίζει πως θα υπάρχει μια κατάσταση διαφορετική μετά τον ιό COVID-19 όταν επαναρχίσει το Πρωτάθλημα στην Κύπρο και αποκαλύπτει πως θα στηρίξει τους Κύπριους διαιτητές, ούτως ώστε να ολοκληρωθούν με τον καλύτερο δυνατό τρόπο οι διοργανώσεις μας.
– κ. Λαγιέκ, εσείς πως βιώνεται αυτή τη δύσκολη κατάσταση με την Πανδημία του ιού COVID-19 στη Γαλλία όπου βρίσκεστε;
– Πως είναι η κατάσταση στη Γαλλία; Ποια μέτρα πήρε το κράτος; Συμφωνείτε με αυτά;
«Η κατάσταση εδώ είναι ιδιαίτερα δύσκολη. Την Τρίτη ανακοινώθηκε ρεκόρ θανάτων, πέραν των 800. Υπάρχει πλήρης περιορισμός μέχρι τις 15 Απριλίου αλλά σίγουρα θα επεκταθεί. Η κυβέρνηση κάνει ακόμη πιο σκληρά τα μέτρα για τη διακίνηση των πολιτών. Μπορείς να βγεις εκτός σπιτιού, το πολύ, μια ώρα την ημέρα, μόνο για να προμηθευτείς φαγητό ή για ιατρικούς λόγους. Είμαστε σε περιορισμό για τρεις εβδομάδες, όπως οι περισσότερες Ευρωπαϊκές χώρες, κάτι με το οποίο συμφωνώ απόλυτα. Πρέπει να είμαστε υπομονετικοί και ο καθένας να παίρνει μέτρα προστασίας για να μπορέσουμε να επιστρέψουμε στην ομαλότητα το συντομότερο δυνατό».
– Όλα αυτά έχουν αλλάξει τη ζωή σας σε μεγάλο βαθμό, όπως μας αναφέρατε και προηγουμένως…
«Αυτό είναι αναπόφευκτο για όλους μας. Προσπαθώ να εκμεταλλευτώ τον χρόνο μου για να ενημερώσω όλα τα επαγγελματικά και προσωπικά αρχεία μου και να προγραμματιστώ για να είμαι έτοιμος όταν επαναρχίσει η δράση αλλά και για την επόμενη χρονιά. Υπάρχουν πολλά έργα που είναι σε εξέλιξη και τώρα, είναι πολύ θετικό που έχω τον χρόνο να τα προετοιμάσω ακόμη καλύτερα».
– Όσον αφορά το ποδόσφαιρο και ειδικά τους διαιτητές. Πως αυτή η διακοπή της αγωνιστικής δράσης τους επηρεάζει; Πόσο δύσκολο είναι για αυτούς να διατηρηθούν σε καλή αγωνιστική και ψυχολογική κατάσταση;
«Όπως ανέφερα και προηγουμένως, το ποδόσφαιρο και η διαιτησία είναι απαιτούν δράση και αποφάσεις και η διακοπή, ασφαλώς επηρεάζει όλους όσους ασχολούνται με τη διαιτησία και αυτό ισχύει και για την Κύπρο. Ένας διαιτητής πρέπει διαρκώς να σκέφτεται τη φυσική του κατάσταση, την κατανόηση και την «ανάγνωση» ενός αγώνα, τη διανοητική του ικανότητα και το πως να διαχειρίζεται τους ποδοσφαιριστές στους αγώνες. Να είσαι διαιτητής, απαιτεί μόνιμη εξάσκηση και ως εκ τούτου, αυτή η περίοδος είναι επικίνδυνη για όλους, ιδίως τώρα που βρισκόμαστε στην πολύ σημαντική δεύτερη φάση του Πρωταθλήματος».
– Ως Πρόεδρος της Επιτροπής Διαιτησίας, έχετε κάποιο πλάνο για το πως οι διαιτητές μπορούν να διατηρηθούν σε φόρμα αυτή την περίοδο;
«Η δική μου φιλοσοφία, είναι να τους κρατήσω συγκεντρωμένους σε τρεις παραμέτρους αυτή την περίοδο:
1. Φυσική κατάσταση: Πρόσφατα ζήτησα από όλους τους γυμναστές των διαιτητών να ετοιμάσουν ένα ατομικό πρόγραμμα προπόνησης για τον κάθε διαιτητή και βοηθό διαιτητή.
2. Η τεχνική ανάλυση του αγώνα από διαιτητικής πλευράς και η προσπάθεια για ομοιογένεια στις αποφάσεις: Όλοι οι διαιτητές και βοηθοί διαιτητές λαμβάνουν video tests σε εβδομαδιαία βάση για φάσεις που αφορούν περιπτώσεις δύσκολες περιπτώσεις οφσάιντ, πέναλτι, χέρι, θέατρο, μαρκαρίσματα κλπ. Σε εβδομαδιαία βάση, λαμβάνουν από το τμήμα διαιτησίας της ΚΟΠ ατομική αξιολόγηση με τις σωστές απαντήσεις στα τεστ.
3. Ηρεμία και πνευματική δύναμη: Η Κυπριακή διαιτησία βίωσε μια δύσκολη περίοδο τους προηγούμενους μήνες με τεράστια πίεση από τα σωματεία, με τα περισσότερα σήμερα να διεκδικούν είτε την πρώτη θέση, είτε θέσεις στην Ευρώπη, είτε αποφυγή του υποβιβασμού. Πρέπει όλοι να εκμεταλλευτούμε αυτή την περίοδο της διακοπής για να ηρεμήσουμε και να επανακτήσουμε την πνευματική μας δύναμη και την αυτοπεποίθηση ούτως ώστε, να καταφέρουμε να ολοκληρώσουμε θετικά την χρονιά και να προετοιμαστούμε για την επόμενη».
– Πιστεύετε ότι οι διοργανώσεις θα μπορέσουν να ολοκληρωθούν στο γήπεδο; Τόσο οι διοργανώσεις της UEFA καθώς και το δικό μας Πρωτάθλημα, εδώ στην Κύπρο; Τι πιστεύετε ότι πρέπει να γίνει με το Κυπριακό Πρωτάθλημα;
«Η κατάσταση είναι ιδιαίτερα περίπλοκη αυτή την περίοδο και σε κάθε Ευρωπαϊκή χώρα, η κατάσταση είναι διαφορετική. Ως εκ τούτου, η UEFA πρέπει να βρει μια δίκαιη ισορροπία σε αυτή την κατάσταση, την οποία κανείς δεν μπορεί να ξέρει πως θα εξελιχθεί. Η κατάσταση κατά την άποψη μου μοιάζει με ένα ασυνήθιστα δύσκολο και περίπλοκο παζλ. Κατά την άποψη μου, ήταν ιδιαίτερα σοφή η ιδέα της UEFA να αναβάλει το EURO 2020 και να δώσει χρόνο στις Ομοσπονδίες να ολοκληρώσουν τις διοργανώσεις τους. Η υγεία αποτελεί προτεραιότητα για όλους μας και η UEFA θα πάρει τις ανάλογες αποφάσεις προς αυτή την κατεύθυνση.
Όσον αφορά στην Κύπρο, κατά την άποψη μου η Κυβέρνηση πήρε έγκαιρα και αποτελεσματικά μέτρα και θεωρώ ότι οι σύντομα θα φανούν τα αποτελέσματα αυτών των μέτρων. Επίσης, η Κύπρος ως νησί και ως μικρή χώρα, είναι πιο εύκολο να ελέγξει την κατάσταση. Αυτοί οι λόγοι με κάνουν πολύ αισιόδοξο για επανέναρξη της σεζόν στην Κύπρο και όλοι πρέπει να είμαστε έτοιμοι για την επανέναρξη.
Επίσης, θεωρώ ότι είναι εφικτός και ο στόχος της UEFA για να ολοκληρωθούν και οι δικές της διοργανώσεις και τα Πρωταθλήματα των χωρών στο γήπεδο γιατί, όταν όλο αυτό το θέμα τελειώσει, όλοι μας θα θέλουμε να ζήσουμε ξανά στιγμές έντονων συναισθημάτων και χαράς, συναισθημάτων που το ποδόσφαιρο θα μπορεί να μας χαρίσει!».
– Όταν ξεκινήσει ξανά με το καλό το Πρωτάθλημα μας, θα έχουμε ξένους ή κύπριους διαιτητές;
«Θεωρώ ότι θα υπάρχει μια κατάσταση διαφορετική μετά τον ιό COVID-19 όταν επαναρχίσει το Πρωτάθλημα στην Κύπρο. Όλοι θα πρέπει να δούμε διαφορετικά τα πράγματα και να συνεχίσουμε να έχουμε την έντονη επιθυμία να αναπτύξουμε την Κυπριακή διαιτησία. Αποδέχτηκα την πρόκληση να αναλάβω τη διαιτησία στην Κύπρο τόσο για να διαχειριστώ την υπάρχουσα κατάσταση αλλά κυρίως, για να βρω λύσεις να χτίσω την Κυπριακή διαιτησία πάνω σε πιο μακροπρόθεσμες βάσεις. Για να το πετύχουμε αυτό, πρέπει να εκπαιδεύσουμε τους διαιτητές μας και να τους δώσουμε αυτοπεποίθηση. Γνωρίζω επίσης πως στο ποδόσφαιρο, δεν υπάρχει υπομονή και όλοι θέλουν άμεσα αποτελέσματα. Η αποστολή μου, η οποία υποστηρίζεται από τον Πρόεδρο Γιώργο Κούμα, τον οποίο ευχαριστώ για την στήριξη που δίνει στη διαιτησία, είναι να βρω την ισορροπία για να στηρίξω τους διαιτητές μας, ούτως ώστε να ολοκληρωθούν με τον καλύτερο δυνατό τρόπο οι διοργανώσεις μας».
Ο πρόεδρος της επιτροπής διαιτησίας διαβάζει Goal.com.cy από το σπίτι του στην Γαλλία, όπου περνά τις μέρες της καραντίνας